fi de fi fr af fr fi nb fi fi fi fi fi fi fi fi fi fi fi fi fi fi fi fi fi fi es es fi fi fi fi fi fi en fi fi fi fi fi fi lt fi fi fi fi fi fi fi fi lt fi fi fi fi fi fi fi lt fi fi fi en en fi fi fi fi fi fi fi fi fi fi fi fi fi fi fi fi fi lt fi fi fi lt fi fi fi id fi fi fi uk fi lt fi fi fi id fi fi en fi fi fi fi fi fi fi fi fi fi fi fi fi fi fi fi fi fi fi fi fi en fr fi fi de eu fi fi en fi fi fi fi de fi cs fi id de fi fi fa fi fi fi fi fi en en nl fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi de en fi sv fi fi et en fi es fi fi en en fi de fi tr lt fi fr fi fi fi sv fi fi fi fi fi en fi fi hu fi fi et fi fi nb da en fi en en fi de fi en de fi fi fi fi fi fi en fi fi en fi en fi fi et fi fi
Vallilanlaakson joukkoliikennekadusta | ..:: Hannu Oskala ::..
Tags: demarit, helsinki, joukkoliikennekatu, kokoomus, nimby, raitiotie, ratikka, sdp, vallilanlaakso, vasemmistoliitto, vihreät
Helsingin liikennesuunnitteluhistorian ehkä kauhein suunnitelma tunnetaan nimellä ”Smith-Polvinen”. Se on vuonna 1968 julkaistu rohkea visio, jossa uljaiden moottoriteiden alta olisi purettu korttelikaupalla vanhaa kantakaupunkia. Hyvän kuvan ajan hengestä saa ihailemalla Ruoholahteen suunniteltua monitasoliittymää.
Kylläpä on koria. Hyvä olisi tuolla ihmisen elää ja yrittää. Myös täällä meillä Vallilassa Smith-Polvinen olisi tehnyt selvää jälkeä. Vallilanlaakson olisi halkaissut motari.
Luojan kiitos näin ei kuitenkaan tehty. Smith-Polvista pidetäänkin Helsingin liikennesuunnitteluhistoriassa käännekohtana – se oli liian hirveä toteutettavaksi ja yksityisautoilun ei annettu tuhota koko kaupunkia lopullisesti. Sen sijaan päätettiin rakentaa Metro.
Smith-Polvisen hengessä viheralueita kuitenkin ollaan yhä valmiita tuhoamaan. Toissapäiväisessä kaupunginvaltuuston kokouksessa päätettiin Kokoomuksen ja Sosiaalidemokraattien äänillä rakentaa Vallilanlaaksoon joukkoliikennekatu. Vihreät ja Vasemmistoliitto vastustivat.
Mitä ihmettä? Eikö Vihreille kelpaakaan joukkoliikennekatu? Jo on aikaihin eletty.
Joukkoliikennekadun hyödyt julkiselle liikenteelle ovat kiistattomat. Se tulee vähentämään bussimatkustajien ajankäyttöä noin 200 000 – 300 000 tuntia vuosittain. Yhteys Pasilaan lyhenee useampia minuutteja per matka.
Mutta myös sen vaikutus Vallilanlaaksoon on kiistaton; se tulee muuttamaan puistoaluetta merkittävästi. Valinta on minulle henkilökohtaisesti erityisen hankala; en haluaisi millään leimautua silkaksi nimbyilijäksi – asun puiston vieressä, lenkkeilen laaksossa viikottain ja siellä on kiva loikoilla kesäisin. Mitä siis olisi pitänyt tehdä?
Vihreät ja Vasemmistoliitto ehdottivat silkan änkyröinnin sijaan kompromissia; Vallilanlaaksoon olisi voitu meidän mielestämme rakentaa maisemoitu ratikkalinja. Raideliikenne olisi itseasiassa mielestäni kulttuurimaisemaan jopa istunut; Sörnäisten Satamaratahan on kulkenut laakson halki jo yli puoli vuosisataa. Nyt ehdotettu linjaus on joka tapauksessa parempi kuin aiemmin ajettu Pietari Kalmin kadun jatkaminen, joka olisi tuhonnut Kumpulanlaakson täysin.
Tärkein ero raitiolinjan ja joukkoliikennekadun välillä on kuitenkin se, että ratikkalinja voidaan nurmipohjalla toteuttaa erittäin nätisti ja kulttuuriympäristöön istuvasti. Vaihtoehdollamme olisi saatu matkustajien aikahyödyt katua vähäisemmällä haitalla. Mainio esimerkki Karlsruhesta Saksasta:
(Kiitos kuvasta "nakkiputkalle". Löysin kuvan googlaamalla, jos käyttö häiritsee, ota yhteyttä.)
Tämä ei kuitenkaan Kokoomukselle ja Demareille kelvannut. Asfalttia piti saada. Mikäpä siinä. Bussien laaksossa kun ilmeisesti paistaa aina aurinko.
Kylläpä Vallilanlaaksossa on kurjat kelit nykyisin. Onneksi tilanne korjaantuu jahka saamme uuden tien!
Murheellista on sekin, että Vallilanlaaksossa menetettiin mahdollisuus tehdä esimerkillisen kaunista ratikkalinjaa – sen sijaan että Vallilanlaaksoa tultaisiin tulevaisuudessa esittelemään positiivisena esimerkkinä hyvin maisemaan istuvasta raideliikentestä, se tullaan nostamaan esiin kun halutaan vastustaa hyviäkin liikennehankkeita. Ärsyttää.
Toivottavasti ensi syksyn kunnallisvaaleissa täällä Vallilassa muistetaan ketkä äänestivät asfaltin puolesta.
Vot ja eiku jakamaan:
14 Kommentit to “Vallilanlaakson joukkoliikennekadusta”
Feed for this Entry Trackback Address
16 joulukuun, 2011 11:24 am
Oikein hyvä, mutta pari juttua.
Ensinnäkin metro kuului Smith-Polviseen, piti saad joukkoliikenne pois autojen tieltä. Tosin sen piti olla metroverkosto, ja sen selittämiseksi miksi sitä ei tehty voi mutustella sellaista lukua kuin 70 mlijoonaa. Euroa kilometriltä metroa. Tarttis toistasataa kilometriä.
Toiseksi, YTV:n silloinen johtajaa ja nykyinen apulaiskaupuginjohtaja Penttilä aikanaan huomautti että Smith-Polvinen on ainoa kokonaisliikennesuunnitelma mitä Helsinkiin on tehty, se tyrmättiin valtuustossa, ja keskustapätkiä lukuunottamatta se on aika pitkälle toteutunut. Keskustatunneli esimerkiksi on maanalainen versio siitä Liisankadulla kulkevasta motarista.
16 joulukuun, 2011 11:34 am
Joo, alunperin blogauksen nimi oli jotain tyyliin ”Smith-Polvisen pojan kosto” ja ideana juuri se, miten paljon se näkyy tieverkossa vaikka suunnitelma ”hylättiinkin”. Sitten tajusin keskittyä edes vähän päivän pääasiaan.
16 joulukuun, 2011 3:01 pm
Onko kyseessä siis oikeasti tuo puron ja hiekkatien välinen alue? Eipä kovin ihmeellisen näköinen pätkä ole, ihme että siitä täytyy nostaa tällainen haloo. Viheralue, joka ”tuhotaan”, on siis rautatiekiskot ja sen vieressä olevat pensaat ja nurmikko.
Eikö kannattaisi vain hyväksyä tämä voitto joukkoliikenteelle, eikä jäädä vatvomaan ja valittamaan, kunnes tämäkin hanke jumittuu kunnallispolitiikan loputtomiin rattaisiin? Poliitikkojen ja nimby-aktivistien vatvoessa muut ihmiset kulkevat töihin omalla autolla.
16 joulukuun, 2011 3:16 pm
Ymmärtänet Olli että tiheällä vuorovälillä liikennöivät (diesel)bussit vaikuttavat laakson puistomaisuuteen hiukan leveämmältikin kuin pelkän tien kohdalla. Lisäksi se tie halkaisee puiston, joka on ollut tähän asti yhtenäinen.
Toivottavasti linjalle sitten saadaan ainakin hybridit liikennöimään kuten muistaakseni jossain ponnessa toivottiin.
16 joulukuun, 2011 3:35 pm
Otetaan vastaesimerkki täältä omalta lähialueelta Berliinistä: käyn usein koiran kanssa ulkoilemassa Grunewaldin puistossa. Puiston halkaisee junarata, moottoritie ja oman ulkoilureitin kohdalta tiuhaan liikennöity Königsallee ( http://g.co/maps/sk33h ). Tietysti tiestä on sitä ylittäessä hieman haittaa, mutta kun liikkuu vähänkin kauempana tiestä, ei sillä ole mitään väliä. Itse asiassa hyvät (joukko-)liikenneyhteydet mahdollistavat koko puistossa käynnin.
16 joulukuun, 2011 5:22 pm
No Olli M, kun sen joukkoliikennekadun hyödyt (matka-aikojen lyheneminen) olisi saavutettu myös raidevaihtoehdollamme, niin silloin näiden kahden vaihtoehdon välinen ero on juuri se asfaltoinnin riemu. Taulukoituna:
Mun mielestä raidevaihtoehto nyt vaan on ylivoimainen.
18 joulukuun, 2011 12:08 am
Erinomainen blogikirjoitus, suosittelin sitä FB:ssä.
Olli M: tältä Vallilanlaaksossa näytti vähän reilu kolme vuotta sitten: http://vaunut.org/kuva/52788
Pidetään vain ne kiskokulkineet maisemassa, raideleveys on sivuseikka. Asfaltti ei tuohon miljööseen kuulu. Todettakoon, että muutaman miljoonan investoinnilla saataisiin Tiedelinjan ensimmäinen ratikkaosuus Munkkiniemestä Pasilan kautta Arabiaan tuota kautta, eikä sen jatkaminen Otaniemeen maksaisi kuin noin 20 miljoonaa (vähemmän kuin yksi metroasema).
18 joulukuun, 2011 9:13 am
Yksi kysymys: Ollaanko Vallilan joukkoliikennekatu toteuttamassa ensimmäisessä vaiheessa ilman raitiotiekiskoja? Tämä olisi aika rajua veronmaksajien rahojen tuhlausta.
19 joulukuun, 2011 2:29 pm
Enpä tiedäkään. Selvitän ja palaan astialle.
19 joulukuun, 2011 3:33 pm
Noniin. Sen verran sain nopeasti selville että laaksoon ei siis tässä vaiheessa ole tulossa lainkaan kisoja. Pelkkä katu.
20 joulukuun, 2011 11:24 pm
Mutta eikö katu voisi olla betonitiili pintainen, reiällinen missä kasvaisi nurmikko. Hieman saman näköinen kuin nelosen ratikkalinja paciuksenkadulla, mutta bussin painon kestävä. Itseasiassa tuossakin on usein pelastuslaitoksen autot ajellu. http://g.co/maps/qya94
Ja sanomattakin selvää, että sinne ei taksit, pakettiautot yms pääse rakenteellisten esteiden vuoksi, ainoastaan liikennöivä linja.
21 joulukuun, 2011 8:43 pm
No, jahka joskus lähivuosina ko. pätkän katusuunnitelmat saapuvat Yleisten töiden lautakuntaan, niin yritetään sitten vaikuttaa päällysteasioihin.
30 joulukuun, 2011 2:02 pm
Vallilanlaakson bussikatu on ajatuksena jo lähtökohtaisesti idioottimainen. Sitä on markkinoitu ”tiedelinja” 506:lla ja sille saatavalla 5 minuutin ajansäästöllä. Haloo!!! Linjan kokonaismatka-aika on reilusti yli tunnin, ei siinä viisi minuuttia enää paljon paina. Länsimetron valmistuminen tulee tekemään linjan 506 kokolailla turhaksi, ja vaikka näin ei kävisikään, järkevämpiä, halvempia ja ympäristäystävällisempiä vaihtoehtoja löytyy hyvin vaikka täältä:
Soisi Kokoomuksen autoilevien joukkoliikenneystävien, Tatu Rauhamäki etunenässä, tutustuvan huolella näihin ehdotuksiin.
1 tammikuun, 2012 11:04 am
Mitä väliä on kokonaismatka-ajalla? Ei 506:n pääasiallinen kohderyhmä ole päätepysäkiltä päätepysäkille matkaavat. Luulin että joukkoliikennekadun on tarkoitus nopeuttaa ensisijaisesti Pasilan asemalta Kumpulan kampukselle kulkevien matkaa. Tähän ei länsimetro liity mitenkään.
(Sitäpaitsi jos matka-aika putoaa 65 minuutista 60 minuuttiin, tarvitaan kolmasti tunnissa kulkevan linjan ajamiseen 6 bussia 8 sijaan, ja liikennöintikulut putoavat 25%. Periaatteessa siis, en tiedä miten käytännössä käy.)
Jos haluaa edistää järkeviä ja ympäristöystävällisempiä vaihtoehtoja, ei pidä asettaa pyöräilyä ja joukkoliikennettä vastakkain, vaan edistää kaikkia järkeviä vaihtoehtoja autoilulle.
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
sandplay dissertatio…: kklk 10/2011 13.12.
prudi: kklk 8/2010 21.9.2010
jamiedowell467.haten…: e-kirjat, mp3 ja drm
Boyd Andry: vastaukseni tanssi-lehden vaal…
simply click wicicag…: katajanokan hotelli
Kulttuuri- ja kirjastolautakunnan Guggenheim-lausunto
"Se 'any key' tarkoittaa mitä tahansa näppäintä"
kklk 01 / 24.01.2012
Jos ei veikkaa ei voi voittaa
Ehdolla Helsingin Vihreät ry:n puheenjohtajaksi 2012
ahjo armeija asukaspysäköinti autoilu drm eduskunta eduskuntavaalit fillari google guggenheim harakan saari helsingin sanomat helsingin vihreät helsinki hs ilmastonmuutos it julkinen liikenne julkinen tila kaavoitus kansallisteatteri kansanmusiikki kaupunkisuunnittelu keikkailu keskusta keskustatunneli kiertue kirjasto kklk kohdeavustukset kokoomus kulke kulttuuri kulttuuri- ja kirjastolautakunta kulttuurikeskus kulttuurilautakunta kulttuuripolitiikka kunnallispolitiikka kunnallisvaalit kävelykeskusta matkailu mielipide musiikki musiikkitalo orkesterilaitos osmosoininvaara pekkarinen perussuomalaiset piraatit piraattipuolue politiikka pysäköinti pyöräily pääkaupunkiseutu ruuhkamaksut sdp Sibelius-Akatemia soininvaara spotify stoa suomen kuvalehti suomi taide tanssi tanssin talo tekijänoikeudet tekijänoikeus vaalit vanhanen vihreät vos vr ydinvoima yksityisautoilu yle
@vaino_nurmi Ja Euroopan poliisivoimat ja armeijat eivät pärjää heille? Venäjä ei saa valloitettua edes köyhää naap… twitter.com/i/web/status/1… 14 minutes ago
@AnniCaroliiina Myös sellaiset jotka pakenevat sotaan joutumista? Jaa-a, eivät välttämättä kaikkein innokkaimpia suur-venäläisiä. 24 minutes ago
@AnniCaroliiina Tukevatko? Mistä tiedät? 46 minutes ago
@TuomoKondie Ei ruokita trolleja. Opittiinko me 2011 mitään? 1 hour ago
Onko tosiaan niin että Suomessa miehen mitta on se että maasta ei saa lähteä pakoon vaikka paska diktaattori pakott… twitter.com/i/web/status/1… 1 hour ago
Pasi K. & Hurmos
Luo ilmainen kotisivu tai blogi osoitteessa WordPress.com.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
..:: Hannu Oskala ::..
Already have a WordPress.com account? Log in now.
..:: Hannu Oskala ::..
View post in Reader
%d bloggaajaa tykkää tästä: